Kevadine luksus - aurutatud spargel, pošeeritud muna ja trühvliga sool - Umami
Esileht / Blogi / Blogi Retseptid / Kevadine luksus – aurutatud spargel, pošeeritud muna ja trühvliga sool
Ja siit see imelihtne retsept tulebki! Kui turule sparglite järgi ei jõua või kui Sinu kodupoes neid ei müüda, siis äkki kasvatab vanaema, tädi või naabrinaine sparglit ilutaimena. Äkki lubab ta mõned äsjatärganud sparglivarred Sul endale napsata.
Aurutatud sparglid pošeeritud muna ja trühvliga
*suur punt värskeid spargleid
*mõned head munad
*Himaalaja teemantsoola valge trühvli tükkidega (leiad siit)
*mõned tilgad head oliiviõli (maailma parimateks tunnistatud oliiviõli leiad siit ja siit)
*Lisaks toidukilet, võimalusel bambusaurutajat ja küpsetuspaberit.
Murra sparglite aluotsast ära kõva ots (sellest tee hiljem maitsev püreesupp). Aseta aurutaja sisse ringikujuline küpsetuspaberi tükk ja sellele kõrvuti sparglid. Puista peale veidi soola. Kui Sul aurutamisvõimalust pole, siis võid spargleid ka mõned minutid soolaga maitsestatud vees keeta.
Samal ajal, kui sparglid aurutuvad (selleks kulub vaid ca 5 minutit), pošeri munad. Võid neid muidugi traditsiooniliselt ilma kooreta keevas vees pošeerida, aga on üks lihtne nipp, kuidas neid mitu korraga saab pošeerida. Selleks lõika toidukilest ca 30cm*30cm suurused tükid. Aseta need tükid ükshaaval portsjonvormi sisse ja pintselda kergelt õliga seestpoolt üle. Purusta ettevaatlikult igasse polsterdatud vormi üks muna. Tõsta kile ääred üles keskele kokku ja keeruta nii, et toores muna jääb toidukile sisse pallina. Tõsta sellised munad keevasse vette, võid kileotsa üle äära jätta ja kaane peale panna, et mune põhjast kõrgemal hoida. Keeda ja jälgi pidevalt, et munad välja võtta kohe, kui need igast küljest pealt kõvaks on muutunud, ca 2-3 minutit. Tõsta munad välja, eemalda ettevaatlikult kile. Ma pean tunnistama, et mul endal ei õnnestunud seekord muna eemaldamine sugugi ideaalselt, aga maitset see õnneks ei mõjuta :). Ei julgenud ootama jääda, kuniks jälle uuesti ja ilusama portsjoni teen, äkk oleks selleks ajaks sparglihooaeg juba läbi saanud!
Tõsta taldrikule sparglid, nende peale pošeeritud muna ja maitsesta muna trühvlitega Himaalaja teemantsoolaga (Himaalaja teemantsool on ideaalne kaaslane trühvlile, kuna sool ise on nii kuiv, et trühvli lõhna- ja maitseomadused säilivad suurepäraselt pika aja jooksul), tilguta peale head oliiviõli ja lase hea maitsta!
Ilusat kevade lõppu ja suve algust soovides,
PS! Facebookis jälgib meid juba ligi 18 500 toidusõpra. Tule ka: Umamipood.
jaanuar 2, 2019, 19:10
Väga mõnus retsept,sobib oivaliselt peolauale.
september 10, 2015, 03:04
Mulle meeldib see toidublogi ,olen jälginud ja ka järele proovinud teha 🙂
Väga huvitavad ideed 🙂